David Mzuguno

En 1967 li alvenis al Daresalamo kaj komencis pentri. Poste, dum du jaroj li iris loĝi kun sia onklo en Msasani, kie li renkontis la tingatingajn pentristojn, kvankam tiutempe la tingatinga stilo ne interesis lin. En 1969, en la aĝo de 18 jaroj, li konatiĝis pro gajnado de la tria premio en la Esso Kalendara Konkurado, prestiĝan artan konkurson en Orientafriko. En 1972 li komencis labori kiel ministo, sed daŭre pentris kaj vendis siajn verkojn en hoteloj. En 1979 Mzuguno prirezignis sian realisman stilon kaj aliĝis al la  Kunlabora Arta Societo Tinga Tinga, elektante la tingatingan stilon. Tiutempe la tingatinga stilo estis tre sukcesa. David Mzuguno pasigis 10 jarojn en la asocio kaj vendis multajn pentraĵojn, pli ol liaj kolegoj. De 1989, li pentris dum du jaroj por japana invitita sinjorino ĉe la Universitato de Daresalamo. Post tiu etapo Mzuguno daŭre disvolvis sian stilon ĉe sia hejmo en Kahaba.David Mzuguno Tribute Exhibition - Le blog des habitants du quartier européen. Alirita: 17 majo 2020

Mzuguno estis unu el la pentristoj kun la plej alta eduka nivelo. Li plu disvolvis tute unikan stilon, kiu defias klasifikadon, kiu inkluzivas multajn detalojn kaj saturitajn kolorojn. Liaj verkoj pruvis grandan originalecon montrante skrupule belajn scenojn de kampara vivo, ĝiaj triboj kaj tradiciaj kutimoj, en medioj kun multe da suno kaj senbrida vegetaĵaro.

 Referencoj 

 Vidu ankaŭ 
Tanzania kulturo
Edward Saidi Tingatinga
Mohamed Charinda
Omari Amonde
Maurus Malikita
Hashim Mruta
Peter Martin

 Eksteraj ligiloj 
At the Mzuguno Studio | Youtube. Alirita: 18 majo 2020
MZUGUNO | David Herekia MZUGUNO, Tanzania - Works . Alirita: 18 majo 2020

Kategorio:Tanzanianoj
Kategorio:Kulturo de Tanzanio
Kategorio:Naskiĝintoj en Tanzanio